Vaqif Səmədoğlu

Vaqif Səmədoğlu (Vaqif Səməd oğlu Vəkilov; ) — şair, dramaturq, publisist, Azərbaycan Yazıçılar Birliyinin üzvü (1970), Azərbaycan SSR əməkdar incəsənət xadimi (1989), Azərbaycanın xalq şairi (1999), Azərbaycan Respublikası Milli Məclisinin II və III çağırış deputatı.

 Həyatı 
Vaqif Səmədoğlu 1939-cu il iyunun 5-də Bakı şəhərində, məşhur Azərbaycan şairi Səməd Vurğunun ailəsində anadan olmuşdur. Əslən Qazax rayonunun Yuxarı Salahlı kəndinin Vəkilovlar soyundandır. Bülbül adına musiqi məktəbində, Üzeyir Hacıbəyov adına Azərbaycan Dövlət Konservatoriyasında təhsil almışdır. Azərbaycan Sovet Ensiklopediyası Baş redaksiyasında incəsənət redaksiyasının müdiri (1968–1971), "Oğuz eli" qəzetinin baş redaktoru (1992–1994) vəzifələrində çalışmışdır.

Çaykovski adına Moskva Konservatoriyasında ixtisas kursu keçib (1962–1963). Sonra Azərbaycan Dövlət Konservatoriyasında fortepiano üzrə ixtisas müəllimi (1963–1971). C. Cabbarlı adına "Azərbaycanfilm" kinostudiyasında kino-aktyor teatrının ədəbi hissə müdiri vəzifəsində (1982–1985) işləyib.Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 275–277. Poeziya, teatr və dramaturgiya sahəsində də ciddi fəaliyyət göstərib. "Yeddi şeir" adlı ilk mətbu əsəri 1963-cü ildə "Azərbaycan" jurnalında dərc olunub. Bundan sonra dövri mətbuatda vaxtaşırı çıxış etmiş, "Oğuz eli" qəzetinin baş redaktoru vəzifəsində çalışmışdır (1992–1994).

Azərbaycanın Milli Məclisinə deputat seçilib (2000).

Vaqif Səmədoğlu 2015-ci il yanvarın 28-i Bakıda dünyasını dəyişib. 29 yanvarda Birinci Fəxri xiyabanda dəfn olunmuşdur.

 Xatirəsi 
2019-cu ilin iyununda Qazax rayonunun "Fəxri qazaxlılar" parkında Vaqif Səmədoğlunun büstünün açılışı olub.

2019-cu ildə Vaqif Səmədoğlu Mərkəzinin sədri, şairin həyat yoldaşı, yazıçı və şərqşünas Nüşabə Babayeva-Vəkilovanın təşəbbüsü ilə Vaqif Səmədoğlu Mərkəzi və Vaqif Səmədoğlu medalı təsis olunub.

 Mükafatları 
 Azərbaycan Respublikasının Xalq Şairi
 "Əməkdar İncəsənət Xadimi"
 "İstiqlal" ordeni
 "Şərəf" ordeni
 "Humay" mükafatı laureatıdır (1998).
 "Nəsimi" mükafatı (2014).

 Ailəsi 
 Azərbaycanın xalq şairi Səməd Vurğunun oğludur.
 Əməkdar mədəniyyət işçisi Xavər Vəkilovanın oğludur.
 Azərbaycanın xalq yazıçısı Yusif Səmədoğlunun qardaşıdır.
 Əməkdar mədəniyyət işçisi Aybəniz Vəkilovanın qardaşıdır.
 Görkəmli ictimai-siyasi xadim, tarixçi alim, yazıçı, pedaqoq, Mehdixan Vəkilovun qardaşı oğludur.
 Səməd Vurğunun ev-muzeyinin direktoru, Fəlsəfə Doktoru Nüşabə Babayeva-Vəkilovanın həyat yoldaşıVaqif Semedoqlu

 Əsərləri 

 Kitabları 
 Yoldan teleqramlar. 1968
 Günü baxtı
 Mən burdayam, ilahi. 1996
 Uzaq, yaşıl ada. 1996
 Gürzəçöl yazıları. 2016

 Dram əsərləri 
 Bəxt üzüyü
 İntizar
 Uca dağ başında
 Lotereya
 Yayda qartopu oyunu,
 Yaşıl eynəkli adam,
 Generalın son əmri,
 Mamoy kişinin yuxuları

 Şeirləri 

 Filmoqrafiya 

 Həmçinin bax 
 Vəkilovlar
 Səməd Vurğun
 Yusif Səmədoğlu

 İstinadlar 

Kateqoriya:Vəkilovlar
Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Azərbaycanın xalq şairləri
Kateqoriya:Azərbaycan ssenaristləri
Kateqoriya:Azərbaycan Milli Məclisinin II çağırış deputatları
Kateqoriya:Azərbaycan Milli Məclisinin III çağırış deputatları
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:Azərbaycan Yazıçılar Birliyinin üzvləri
Kateqoriya:Azərbaycan SSR əməkdar incəsənət xadimləri
Kateqoriya:XX əsr dramaturqları
Kateqoriya:XXI əsr dramaturqları
Kateqoriya:Kişi yazıçılar
Kateqoriya:Kişi şairlər
Kateqoriya:Azərbaycan dramaturqları
Kateqoriya:XX əsr şairləri